HAMNET
2026-01-31 18:15 - 20:15 (Europe/Zagreb) | Kino Sloboda, Luža 66, Dubrovnik, Dubrovačko-neretvanska, 20000, Croatia
Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti.
Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

Vinyl Only Night
2026-01-31 19:00 - 23:30 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Nova godina, ali dobre stare navike. U subotu, 31. siječnja, vraćamo se u Love Bar za naše mjesečne rezidencije. Ovog puta ponavljamo recept iz siječnja prošle godine i vrtimo ex yu i domaće. Ali s twistom. Krećemo od 19 sati, a prva za pultom je naša mlada članica Bruna. To će biti njeni prvi javni nastup za gramofonima. Dođite na piće ranije i podržite ju. Od 20 sati poslušajte Vilu od Vinyla koja je prvi vinyl dj nastup imala u prosincu na Dubrovnik Vinyl DJ Festu. S izborom ex yu i domaćih klasika startamo od 21 sat pa dokle izbržite. Vidimo se u Love baru.

Gala koncert “Kome bi šumilo more moje sinje”
2026-01-31 20:00 - 22:00 | Kazalište Marina Držića, Pred Dvorom 3, Dubrovnik, 20000, Croatia
Gala koncert “Kome bi šumilo more moje sinje” u suradnji s Dubrovačkim simfonijskim orkestrom
Gala-koncert za srebrni jubilej naše Feste posvećen je najboljem dubrovačkom pjevaču 20. stoljeća Milu Hrniću.
Za ovaj koncert odabrane su neke od njegovih najpoznatijih pjesama u aranžmanima Ante Gela koje će odsvirati njegovi dugogodišnji suradnici uz gudače DSO-a, a interpretirati pjevači s hrvatskog juga: Klape Kaše, Subrenum, Ragusa Vecchia, Ilko & Nasko, Nevio Končić, Lucas, Sebastijan Vukosavić, Doris Kosović, Maja Grgić & Teo Martinović
Humanitarna namjena dvadeset pete Feste usmjerena je obnovi crkve Sv. Vlaha

80's & 90's heavy metal slušaonica
2026-01-31 20:00 - 23:30 | Udruga mladih Orlando, Ulica branitelja Dubrovnika 41, Dubrovnik, Dubrovačko-neretvanska, 20 000, Croatia
U (iduću) subotu druženje uz zvuke heavy metala osamdesetih i devedesetih godina.Slušaonica počinje u 20:00, bring your own booze.

59. PLAVA NOĆ U KOMINU
2026-01-31 20:00 - 2026-02-01 02:00 | Dom kulture Komin, Obala Stjepana Radića 112, Komin, Dubrovačko-neretvanska, 20000, Croatia
�59. PLAVA NOĆ U KOMINU �� Proslava 98 godina NK Gusar Komin �
Dragi prijatelji kluba, navijači i mještani,pozivamo vas na 59. Plavu noć, tradicionalnu večer zajedništva, zabave i slavljenja našeg kluba! Ove godine Plava noć ima poseban značaj jer zajedno obilježavamo 98 godina postojanja NK Gusar Komin �
� Za vrhunsku atmosferu pobrinut će se DEJA VU Music Band� 31.01.2026.� Početak u 20:00 sati� Dom kulture Komin
� Ulaz je slobodan� Stolica: 40 €� Vrijedne nagrade na tomboli
Organizator: NK Gusar Komin
Dođite, proslavimo zajedno bogatu povijest našeg kluba, prisjetimo se uspomena i stvorimo nove!�Vidimo se na Plavoj noći! �
� Rezervacije: +385 91 575 6296 (Dino)

NURNBERG / Nuremberg
2026-01-31 20:30 - 23:00 | Kino dvorana Visia, Poljana Paska Miličevića 3, Dubrovnik, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

DJECA! + Jaune Melone@Korčula
2026-01-31 21:00 - 23:30 | K.U.M, old school domince, Korcula, Croatia
DJECA! + Jaune Melone // 31.01.’26.
Najavljujemo i zadnji koncert u sklopu AJMO! programa!
Pokvareni, garažni rock bend DJECA! čine dva ovisnika koji se hrane bukom i vibracijama. Osovinu zvuka DJECE! čine neukrotivi bas i bubanj koji su stopljeni s ambijentalnim, mračnim i distorziranim gitarama te napadnim i melodičnim vokalima, a zajedno pružaju nezaboravno izvantjelesno iskustvo.Kao Djeca!, Bruno Žabek i Benjamin Mjeržva su svoju glazbenu viziju počeli ostvarivati u prvoj polovici 2022. godine, te se predstavili singlovima “Ti imaš sve” i “Seljačka buna”. Njihova minimalistička, ali i izrazito energična forma basa, bubnja i vokala vrlo je brzo osvojila pažnju publike i kritike.
Jaune Melone je psychedelic alt rock bend iz Korčule koji je trenutno u završnoj fazi snimanja prvog studijskog albuma. Bend djeluje od 2021., a postavu čine petorka: Andrej, Stjepan, Karlo, Tino i Maro.
Prodaja ulaznica :Karte su u prodaji po fiksnoj cijeni od 5€Prodajna mjesta:– K.U.M.– Caffe Bar “ŽAK”
Podsjećamo, K.U.M. je jedan od 15 organizatora koji su dobili sredstva na natječaju AJMO! koji je raspisan od strane Ureda za izvoz glazbe Hrvatska @wemovemusic.hr i Ministarstva kulture i medija RH.
AJMO! u KUM
Dizajn plakata: Ema Silić – @em4si
#ajmo #wemovemusic #minkulturehr #visitkorcula #kumkorcula

PAPERCUT – THE REAL LINKIN PARK EXPERIENCE
2026-01-31 21:00 - 2026-02-01 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
PAPERCUT – THE REAL LINKIN PARK EXPERIENCE CLUB LAZARETI, DUBROVNIK SUBOTA, 31.01.2026.
Nakon spektakularnog nastupa u ožujku, u Lazarete se vraća nevjerojatni Papercut – The Real Linkin Park Experience! Pripremite se za večer koja će vas katapultirati u srž zvuka jednog od najutjecajnijih bendova moderne rock i metal scene. Talijanski tribute sastav ponovno donosi prepoznatljivu energiju i moćan performans koji osvaja publiku diljem Europe!
Papercut nije tek običan tribute – to je cjelovito glazbeno iskustvo koje vjerno rekreira snagu, emociju i atmosferu Linkin Parka. Ako tražite koncert koji će vas podići na noge i ostaviti bez daha, ovo je taj trenutak:
eksplozivna energija 5 vrhunskih glazbenika najveći hitovi, skriveni dragulji i fan-favoriti iz svih LP era warm-up & after-party uz DJ Mira – Hard & Heavy
Koncert je organiziran uz potporu Turističke zajednice grada Dubrovnika.
PRETPRODAJA ULAZNICA:Osigurajte svoj ulaz u Tisak Media (Pile) ili online putem Core-Event.co. ULAZNICE NA ULAZU:Dostupne samo ako ostane mjesta – broj je ograničen!
SATNICA: 21:00 – Hard & Heavy warm-up by DJ Miro 22:00 – Papercut – The Real Linkin Park Experience 00:00 – Hard & Heavy after-party by DJ Miro
SPONZORI:Dubrovački Dnevnik, Libertas TV, City Hotel, AB Grafika, Turistička zajednica grada Dubrovnika
Ne propustite večer ispunjenu najvećim LP pjesmama poput: In the End, Numb, Faint, What I’ve Done i mnogih drugih!
Vidimo se u Lazaretima!

Ice, ice baby@Elyx
2026-01-31 23:00 - 2026-02-01 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
31.1. je rezerviran za hladnu zabavu i vruću energiju. 🔥
Nakon kratke pauze, Elyx klub ponovno otvara svoja vrata glasnije, intenzivnije i spremnije nego ikad.✨
Zima ostaje vani.
Noć počinje unutra.🌔

Putevi tabana
2026-02-01 10:00 - 12:30 | Elixir Vitae – holistički fitness studio, Zakula 28, Čelopeci, Dubrovačko-neretvanska, 20207, Croatia
Radionica Slobodnog plesa na kojoj krećemo od našeg temelja u fizičkom smislu, naših tabana. Odvesti ćemo naše tabane na putovanje po plesnoj dvorani, susret sa drugim tabanima, kroz prisutnost i svijest o sebi, istražiti kvalitete kretanja, dozvoliti si igrati se. Kretati ćemo se na glazbu raznih žanrova, nije potrebno plesno predznanje, samo volja istraživati, hrabrost prepustiti se, želja izraziti se kroz tijelo, bez riječi.Voditeljica Ivana Zedniček – plesačica, istraživačica, već 15 godina se bavi raznim metodama svjesnog plesa i pokreta, završila edukaciju za tjelesno orijentiranu psihoterapiju pri Centru za integrativni razvoj u Zagrebu. Radoznala, ekspresivna i sa velikom strasti prema ekspresiji kroz tijelo.
Radionica traje od 10.00-12.30Preporučamo ponijeti pamučnu slojevitu odjeću, koja vas neće ograničavati u kretanju, bocu sa vodom. Plešemo bosi ili u nesklizajućim čarapamaCijena 15 eurPotrebno je prijaviti se preko messenger poruke. Samo klik nije dovoljan.

Posjet Lokrumu besplatan za sve posjetitelje
2026-02-01 10:00 - 16:00, 2026-02-02 10:00 - 16:00, 2026-02-03 10:00 - 16:00 | Lokrum, Lokrum, Dubrovnik, Dubrovačko-neretvanska, 20000, Croatia
[𝐎𝐁𝐀𝐕𝐈𝐉𝐄𝐒𝐓] 𝐏𝐫𝐯𝐚 𝐭𝐫𝐢 𝐝𝐚𝐧𝐚 𝐯𝐞𝐥𝐣𝐚č𝐞 𝐩𝐫𝐢𝐣𝐞𝐯𝐨𝐳 𝐝𝐨 𝐨𝐭𝐨𝐤𝐚 𝐛𝐞𝐬𝐩𝐥𝐚𝐭𝐚𝐧 𝐳𝐚 𝐬𝐯𝐞 𝐩𝐨𝐬𝐣𝐞𝐭𝐢𝐭𝐞𝐥𝐣𝐞!

Povodom obilježavanja Feste sv. Vlaha, otok će biti otvoren za posjetitelje u razdoblju od 31. siječnja do 3. veljače. Posjet otoku bit će besplatan za sve posjetitelje!

Izrada i produljenje pokaza bit će moguća od 31. siječnja do 3. veljače 2026., u vremenu od 8:30 do 15:30 sati na prodajnom mjestu Luža (uz predočenje osobne iskaznice).

𝐍𝐚𝐤𝐨𝐧 𝐳𝐚𝐯𝐫š𝐞𝐭𝐤𝐚 𝐅𝐞𝐬𝐭𝐞 𝐬𝐯. 𝐕𝐥𝐚𝐡𝐚, 𝐨𝐭𝐨𝐤 𝐋𝐨𝐤𝐫𝐮𝐦 𝐛𝐢𝐭 ć𝐞 𝐨𝐭𝐯𝐨𝐫𝐞𝐧 𝐳𝐚 𝐩𝐨𝐬𝐣𝐞𝐭𝐢𝐭𝐞𝐥𝐣𝐞 𝐢𝐬𝐤𝐥𝐣𝐮č𝐢𝐯𝐨 𝐯𝐢𝐤𝐞𝐧𝐝𝐢𝐦𝐚, 𝐢 𝐭𝐨 𝐬𝐯𝐞 𝐝𝐨 𝟑𝟏. 𝐨ž𝐮𝐣𝐤𝐚. Nakon toga, od 4. veljače i sve do 31. ožujka radno vrijeme za prodaju ulaznica i izadu i produljenje pokaza će biti od srijede do nedjelje, od 8:30 do 15:30 sati.

Za dodatne informacije, slobodno nas kontaktirajte.

Radujemo se vašem dolasku i želimo vam ugodan boravak na otoku Lokrumu!

SUPERLIGA - 8. KOLO
2026-02-01 11:00 - 13:00 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
SUPERLIGA – 8. KOLO (Dubrovnik)

Subota, 31. siječnja 2026. | 11:00
STK LIBERTAS MARINKOLOR STK OSIJEK

Nedjelja, 1. veljače 2026. | 11:00
STK LIBERTAS MARINKOLOR STK POŽEGA

Zbog energerske obnove B dvorane, oba susreta igrati će se u velikoj A dvorani u Gospinom polju. Dodite u subotu i nedjelju u 11 sati u Gospino polje podržati našu seniorsku A momčad

BODLJIKAVA AVANTURA
2026-02-01 16:00 - 17:30 | Kino dvorana Visia, Poljana Paska Miličevića 3, Dubrovnik, 20000, Croatia
Hana je znatiželjna desetogodišnjakinja koja živi u svjetioniku i sanja o onome što joj najviše nedostaje – pravoj obitelji, punoj smijeha, topline i zajedničkih pustolovina. Kada upozna Waltera, dobroćudnog, ali pomalo umornog oca neobično velike obitelji zečeva, njihovi se svjetovi neočekivano isprepletu.Nakon neobičnog obrata sudbine, Walter kreće na putovanje bez sjećanja, a Hana vidi priliku za avanturu kakvu je oduvijek priželjkivala. Zajedno se upuštaju u maštovitu potragu u kojoj se granice između stvarnosti i fantazije brišu, a Walter se pretvara u hrabrog viteza iz svojih omiljenih stripova.
Ova šarmantna i topla priča o prijateljstvu, mašti i pronalasku obitelji na najneočekivanijim mjestima donosi avanturu koja će razveseliti i male i velike gledatelje..

Dubrovačka premijera dokumentarnog filma "Emir-posljednji dalmatinski težak"
2026-02-01 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Svečana dubrovačka premijera dokumentarnog filma𝓔𝓜𝓘𝓡 – 𝓟𝓸𝓼𝓵𝓳𝓮𝓭𝓷𝓳𝓲 𝓭𝓪𝓵𝓶𝓪𝓽𝓲𝓷𝓼𝓴𝓲 𝓽𝓮ž𝓪𝓴
Intiman portret posljednjeg dalmatinskog težaka.Film o radu, identitetu i vremenu koje nestaje, ali i film o Emiru – o čovjeku!
Dvorana Visia 1. 2. 2026. • 18:00

Uvodna riječ: dr. sc. Ivan Viđen
Scenarij i režija: Nils NeubertProducent filma: Miro BronzićProdukcija: Udruga Škola filma Šipan
Film se prikazuje u sklopu programa Festa Dubrovnik, a u suradnji s Kinematografi Dubrovnik.

KUĆNA POMOĆNICA / The Housemaid
2026-02-01 20:30 - 22:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Sydney Sweeney i Amanda Seyfried u napetom trileru prema svjetskom bestseleru !
Millie je mlada žena koja traži novi početak i pronalazi posao kao kućna pomoćnica imućnog para Nine i Andrewa. Ono što se u početku čini kao sigurno utočište ubrzo prerasta u klaustrofobičnu zamku. Millie otkriva da su obiteljske tajne mnogo opasnije i mračnije nego što je ikada mogla zamisliti.

SVADBA
2026-02-02 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

Koncert Osječkog puhačkog orkestra
2026-02-02 20:00 - 21:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Gradska glazba Dubrovnik ovim putem poziva Vas na koncert naših prijatelja, Osječkog puhačkog orkestra, jedinog puhačkog orkestra u Gradu Osijeku.Prošlo ljeto bili smo gosti u Osijeku gdje smo održali zajednički koncert, stoga je ovo nastavak suradnje dvaju orkestara.Podržite ih na Kandeloru 2. veljače u 20:00 u kinu Sloboda, ulaz je slobodan!

Tradicionalna tombula za Festu sv.Vlaha
2026-02-03 16:00 - 17:00 | ispred crkve sv. Vlaha, Trg Luža, Dubrovnik, Dubrovačko-neretvanska, 20000, Croatia
Turistička zajednica grada Dubrovnika u suradnji s Gradom Dubrovnikom i ove godine tradicionalno organizira Tombulu, omiljenu zabavu za Festu sv. Vlaha koja će se održati u utorak, 3. veljače 2026., s početkom u 16 sati ispred Palače Sponza. Karte za tombulu počet će se prodavati sat vremena prije početka događanja, a cijena jedne kartele iznosi 2 eura. Sav prihod namijenjen je Udruzi Lukjernica.
Prema tradiciji koja po dubrovačkom povjesničaru Josipu Bersi datira još iz 1842. godine, poslijepodne na Festu sv. Vlaha ispred palače Sponza igrat će se tombula, omiljena igra Dubrovčana, koja na parčev dan okupi barjaktare, gospođe i gospare, svečano odjevene stanovnike okolice, festanjule, djecu i sve namjernike, održava se niz desetljeća uzastopce.
Ženske noge – 77, štap od metle – 11, nono – 90, juda – 13, mulac -1, karakteristične su dubrovačke interpretacije brojeva koji se izvlače i uzvikuju, izazivaju uzdahe i komentare, a terna, činkvina i tombula, dobici su koji motiviraju, ljute i raduju!
Tombula na Stradunu tradicionalna je manifestacija, jer je ova igra duboko ukorijenjena u dubrovačku tradiciju i obiteljski život, pa je i u današnje vrijeme u domovima mnogih ostala omiljenom zabavom svih generacija. Tombula na Stradunu u duhovitih je Dubrovčana, sklonih ruganju, podrazumijevala i “zakidivanje”, gađanje ljutim narančama i jajima. Brojevi su se izvlačili na taraci palače Sponza, a svako izvlačenje broja publika komentira, dok jedni negoduju, drugi se raduju, ali svi su dobro raspoloženi i zabavljaju se.
Pridružite nam se i ove godine na zabavnoj tombuli na Stradunu!

Sv. VLAHO@Level
2026-02-03 16:00 - 2026-02-04 04:00 | Cafe & night bar LEVEL, Iva Vojnovića 39, Dubrovnik, Dubrovačko-neretvanska, 20000, Croatia
FESTA Sv. VLAHO
ZA REZERVACIJU:
1. IME I PREZIME
2.KOLIKO OSOBA
(MAX 6 ZA 1 STOL)
Instagram / Whatsapp / Viber
099/ 369 4 369
# Preuzimanje rez. do 16:30
# Otvaramo u 16:00h
# UVJET BOCA PIĆA /18+
# Max 6 osoba za 1 STOL
Hvala!

MARTY VELIČANSTVENI / Marty Supreme
2026-02-03 20:00 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Zvjezdana postava predvođena Timothéem Chalametom i Gwyneth Paltrow, pod redateljskom palicom Josha Safdieja, donosi nezaboravnu priču o mladiću čiji san svi preziru — ali koji je spreman proći kroz pakao i vratiti se jači u nezaustavljivoj potrazi za veličinom. Marty Veličanstveni epska je priča o ambiciji, sudbini, samostvaranju, kockanju, ljubavi i želji, smještena u živopisni New York 1950-ih, gradu koji nikada ne spava i gdje snovi postaju opsesija. Inspiriran stvarnim likom legendarnog stolnoteniskog šampiona Martyja Reismana — film nije biografija, već originalna priča o čovjeku koji se usudio sanjati izvan granica mogućeg. Marty Mauser besraman je, razmažen, arogantan i nezreo igrač čija se opsesija slavom pretvara u niz katastrofalnih odluka, ludih oklada i emocionalnih ispada. No, uz režijsku energiju Safdieja i glumački magnetizam Chalameta, taj vrtlog destrukcije postaje i duhovit, i dubok, i zapanjujuće ljudski. U tonu filmova Martina Scorseseja (Vuk s Wall Streeta) i Stevena Spielberga (Uhvati me ako možeš), Marty Veličanstveni donosi eksploziju stila, strasti i ambicije čovjeka koji je želio više nego što je svijet bio spreman dati.

KUĆNA POMOĆNICA / The Housemaid
2026-02-03 20:30 - 22:45 | Kino dvorana Visia, Poljana Paska Miličevića 3, Dubrovnik, 20000, Croatia

Kandelora u Revelinu | Mladen Grdović
2026-02-03 21:30 - 2026-02-04 02:00 | Culture Club Revelin, Svetog Dominika 3, Dubrovnik, 20 000, Croatia
Za Kandeloru i sv. Vlaha – fešta kako je Dubrovčani vole.
Pisme koje svi znamo, društvo koje voli pravu zabavu i večer koja upotpunjuje ovakav dan
Uz Mladena Grdovića, slavimo uz pjesmu, ples i dobru atmosferu.

Radno vrijeme: 20:00h – 02:00h
Početak koncerta: 21:30h

Ulaznice:
• Regular: 10 €
• Silver: 20 €
• Gold: 25 €
• Platinum: 40 €

Posebno za Kandeloru:
• Pretprodaja: 2+1 gratis na regular ulaznice (ograničeno)
• Prvih 5 rezervacija (5×6 ulaznica) dobiva bocu Gray Goose ili Jack Daniel’s gratis

Kandelora je dan za bit skupa, a večer je za dobru feštu u Revelinu!
Vidimo se!

#svvlaho #festa #dubrovnik #starigrad #mladengrdovic

BODLJIKAVA AVANTURA
2026-02-04 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia

Koncert "U čast svetom Vlahu"
2026-02-04 19:00 - 20:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
Kvartet Sorkočević priređuje koncert “U čast svetom Vlahu” 4. veljače u čitaonici Narodne knjižnice Grad. Koncert je dar Kvarteta gradu, ulaz je slobodan.

Predstavljanje knjige „Srednjovjekovna dubrovačka slavenska kancelarija: Dinamika pisma u ćiriličnim ispravama dubrovačkoga arhiva“
2026-02-04 19:00 - 20:30 | Palača Sponza, Dubrovnik, Stradun 2, Dubrovnik, Dubrovačko-neretvanska, 20000, Croatia
Državni arhiv u Dubrovniku poziva vas na predstavljanje knjige dr. sc. Kristiana Paskojevića:

„Srednjovjekovna dubrovačka slavenska kancelarija: Dinamika pisma u ćiriličnim ispravama dubrovačkoga arhiva“

Srijeda, 4. veljače 2026. u 19:00 sati
Palača Sponza – dvorana sv. Vlaha (prizemlje)

Knjigu će, uz autora, predstaviti dr. sc. Ivan Botica (Staroslavenski institut) i Anita Šikić (Hrvatska sveučilišna naklada), sunakladnici knjige i suorganizatori događaja.

Vidimo se u Sponzi!

#Dubrovnik #DržavniArhivUDubrovniku #PredstavljanjeKnjige #KulturnaBaština #PovijestDubrovnika

Umišljeni bolesnik
2026-02-04 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
„Umišljeni bolesnik“ jedno je od najpoznatijih djela Jean Baptiste Poquelin Molièrea, ali i cjelokupne svjetske književnosti. S razlogom je ovaj komad klasik. Od 1673. kada je napisan do danas, teme koje obrađuje Molière su aktualne i itekako provokativne. Sigurna sam da će biti aktualne i stoljećima nakon našeg vremena.
U središtu radnje „Umišljenog bolesnika“ je Argan, hipohondar, umišljeni bolesnik. Bogati starac, kojeg na sve strane iskorištavaju. Apsolutno svi. Od njegove obitelji do liječnika. Svi ga „sišu“ poput pijavica.
Kako bi pobjegao od svih tih ljudi, on bježi u bolest. Bježi u svijet u kojem mu je loše, u kojem svi neminovno moraju brinuti o njemu. On je kroz bolest u potrazi za ljubavi najbližih koja mu toliko nedostaje. Toliko je opsjednut liječnicima i ljekarnicima da želi udati kćer za nekoga koga ona ne voli, samo zato što je on liječnik. Samo kako bi postao članom liječničke obitelji, kako bi mu lijekovi i liječnički savjeti uvijek bili pri ruci.
U „Umišljenom bolesniku“ na veoma zabavan način se propitkuje struka liječnika. Koliko liječnici koriste strah ljudi koji imaju novaca, koliko su zaista stručni i koliko su oni danas na neki način svojevrsna „božanstva“, jer su u poziciji odlučivanja o ljudskom životu i smrti. „Najbitnije je biti zdrav.“ „Jedino što je bitno je zdravlje.“ „Sve, samo da si zdrav.“ Koriste li liječnici upravo ove rečenice običnih smrtnika kako bi se obogatili bacanjem naučenih latinskih naziva? Postoji li na ovome svijetu iti jedan siromašni liječnik?
Molière piše i o tako svakodnevnom pitanju oko kojeg se lome koplja, pucaju obiteljski odnosi i uz kojeg braća i sestre postaju žestoki neprijatelji. Naravno, riječ je o nasljedstvu. Ne znam obitelj koja se na neki način oko ostavštine nije posvađala. U „Umišljenom bolesniku“ nasljedstvo pikira mlada žena koja se iz koristi „zaljubila“ u starca Argana. Troši svoje najbolje godine ne bi li se domogla njegove ostavštine. Što su sve ljudi sposobni učiniti ne bi li imali lagodan život. „Samo da se dobro udam“, pod svaku cijenu. Računajući da će moj stari muž dovoljno rano umrijeti da nakon njegove smrti mogu još dobro poživjeti.
Nije lako niti bogatašima, možda oni stvarno ne znaju tko ih zaista voli. Kupuje li se ljubav novcem?
Čitajući komad pitam se, je li bolestan Argan ili svijet oko njega. Iskrenule su se moralne vrijednosti društva. Jesu li svi međuljudski odnosi na neki način bolesni i zatrovani?
Kako je ovaj naš Molière bio suvremen još u 17. stoljeću. Ili se na žalost ljudska priroda sva ova stoljeća nije promijenila?
Upravo zato radimo ovaj komad. Kroz smijeh i crni humor, progovaramo o ovim aktualnim i škakljivim temama.

Lea Anastazija Fleger

BEZ MILOSTI / Mercy
2026-02-04 20:30 - 22:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
U bliskoj budućnosti, detektiv (Chris Pratt) izlazi pred sud optužen za ubojstvo svoje supruge. Ima 90 minuta da dokaže svoju nevinost naprednoj A.I. sutkinji (Rebecca Ferguson), koju je nekada podržavao, prije nego što ona odluči o njegovoj sudbini.

PLOČE - Vođenje jednostavnog računovodstva u paušalnom oporezivanju
2026-02-05 10:00 - 13:00 | Poduzetnički inkubator Ploče, Crna rika 7A, Ploče, Dubrovačko-neretvanska, 20340, Croatia
[PLOČE] Pokrenuli ste ili planirate pokrenuti paušalni obrt, a niste sigurni kako pravilno voditi evidencije i ispuniti porezne obveze?

Centar za poduzetništvo Dubrovačko-neretvanske županije organizira besplatnu radionicu “Vođenje jednostavnog računovodstva u paušalnom oporezivanju”, namijenjenu postojećim i budućim paušalnim obrtnicima.

Na radionici ćete saznati:
• što je paušalni obrt i koje su njegove specifičnosti
• kako otvoriti obrt i koje su obvezne prijave
• porezne obveze, fiskalizaciju i zakonske evidencije
• praktičan prikaz vođenja knjige KPR
• obračun PDV-a na ino usluge
• obveze za doprinose, plaće i radne odnose

Polaznicima će biti predstavljena i besplatna PaushApp aplikacija za samostalno vođenje računovodstva paušalnog obrta.

Datum: 05.02.2026.
Vrijeme: 10:00 sati
Mjesto: Poduzetnički inkubator Ploče, Crna rika 7a
Trajanje: 3 sata

Predavačica: Marija Miloslavić, stručnjakinja s dugogodišnjim iskustvom u financijama i računovodstvu.

Sudjelovanje je besplatno, ali broj mjesta je ograničen.

Prijave:
https://forms.gle/Gxrwz8rTVXWdSw728
ploce@poduzetnicki-inkubator-dnz.hr
020/325-594 | 099/212 9765
